หุ้นปิด28ส.ค.ติดลบ0.57จุด
ดัชนีหุ้นไทยปิดตลาด1,233.16 จุดลดลง0.57 จุดด้วยมูลค่าการซื้อขาย 26,455.51ล้านบาท
28 ส.ค. 2555

ดัชนีหุ้นไทยปิดตลาด1,233.16 จุดลดลง0.57 จุดด้วยมูลค่าการซื้อขาย26,455.51ล้านบาท




ดัชนีหุ้นไทยวันที่ 28 ส.ค.ปิดตลาด1,233.16 จุดลดลง0.57 จุดด้วยมูลค่าการซื้อขาย 26,427.96 ล้านบาท ทั้งนี้ มี 3 หลักทรัพย์ที่ทำให้ตลาดหุ้นไทยวันนี้ยืนในแดนลบ คือ KTB ปิดที่ระดับ 16.70 บาท ลดลง 1.20 บาท ราคาหุ้นที่ปรับลดลงมีผลต่อตลาด –1.63 จุด,INTUCH ปิดที่ระดับ 66.00 บาท ลดลง 1.50 บาท ราคาหุ้นที่ปรับลดลงมีผลต่อตลาด –0.58 จุด และ DTAC ปิดที่ระดับ 86.00 บาท ลดลง 1.75 บาท ราคาหุ้นที่ปรับลดลง มีผลต่อตลาด -0.50 จุด 
นักวิเคราะห์จากบล.ฟิลิป(ประเทศไทย)เปิดเผยว่า ดัชนีหุ้นไทยวันนี้ถือว่าแกว่งตัวในกรอบแคบๆ เนื่องจากยังไม่มีปัจจัยใหม่เข้ามากระตุ้นการลงทุนในช่วงนี้ ขณะที่กลยุทธ์การลงทุนแนะนำให้ขายทำกำไร โดยประเมินแนวรับไว้ที่ 1,230 จุด และแนวต้านที่ 1,240 จุด และ 1,247 จุด 
ขณะที่ บล.คันทรี่(ประเทศไทย)ระบุว่า  การซื้อขายในช่วงบ่ายนี้ ได้รับมีสัญญาณลบจากตลาดหุ้นยุโรปที่มีโอกาสอ่อนตัวลงในช่วงเปิดตลาด ขณะที่ความหวังต่อแผนการกระตุ้นเศรษฐกิจจะเป็นปัจจัยที่ช่วยลดแรงขายในตลาด แต่ขณะนี้นักลงทุนชะลอการลงทุนเพื่อรอการประกาศถ้อยแถลงของประธานเฟดในวันที่ 31 สค.นี้